Tlakula was nie in die hof nie. Sy het verlede week ŉ brief aan die hof geskryf waarin sy glo geskryf het sy hoop om nie na die hof geroep te word nie, en dat die OVK nie die verkiesing sonder haar leiding sal kan hanteer nie.
Unterhalter het aangevoer dit is belangrik vir die kiesers en die opposisiepartye om vertroue in die OVK te hê en dat die kommissie deur iemand gelei moet word wat ŉ vrye en regverdige verkiesing kan verseker.
Ouditeure van PriceWaterhouseCoopers het namens die Nasionale Tesourie ŉ verslag saamgestel oor die aanskaffing van die OVK se kantoor by Riverside-kantoorpark in Centurion, Pretoria. Die verslag het bevind die proses was nie regverdig, deursigtig of koste-doeltreffend nie. Die verslag het ook bevind dat Tlakula verskeie persone nie ingelig het oor wat van hulle verwag word tydens die proses nie.